Linijski otoci

Linijski ili Ekvatorski otoci su grupa od jedanaest atola i niskih koraljnih otoka u centralnom Pacifiku južno od Havajskog Otočja, a od kojih osam pripadaju Kiribatima, dok su tri teritorija SAD koja pripada Manjim Vanjskim Otocima SAD. Linijski Otoci koji pripadaju Republici Kiribati su u vremenskoj zoni s najranijim vremenom u svijetu: UTC + 14. Vrijeme dana je isto kao i na Havajima, ali jedan dan ranije; odnosno čak 26 sati ispred nekih drugih otoka u Oceaniji. Ova grupa se dijeli u tri podgrupe - Sjeverni, Centralni i Južni Linijski otoci. Centralni Linijski otoci se nekad grupiraju zajedno s Južnim Linijskim otocima. Dolje navedena tablica navodi otoke od sjevera prema jugu. * Područja laguna označena zvjezdicom se nalaze unutar otočnih područja u prethodnoj koloni jer su, za razliku od tipičnog atola, unutrašnje vode potpuno odvojene od mora. Samo tri otoka su nastanjena, s ukupno 8.809 stanovnika (popis iz 2005. godine), od čega se 5.115 nalaze na Kiritimatiju, 2.539 na Tabuaeranu i 1.155 na Teraini. Godine 1900. na ovim je otocima bilo ukupno 300 stanovnika. Kiritimati je najveći atol na svijetu po kopnenoj površini. Otoje he godine 1888. anektirala Britanija kako bi mogla postaviti Pacifički telegrafski kabl s Tabuaeran (tada Otokom Fanning) kao relejnom stanicom. Kabel je funkcionirao između 1902. i 1963. osim u kratkom periodu 1914. godine. Kopra i "Petfish" su glavni izvozni proizvodi.